Campionatul Național de Viteză în Coastă. Savloschi și Krepelka, la un nivel înalt în etapa de la Rânca
Etapa secundă din Campionatul Național de Viteză în Coastă s-a desfășurat în weekend la Rânca. CS Krepelka Motorsport a fost reprezentat de piloții Dragoș Savloschi și Alexandru Krepelka, ambii cu evoluții de nota 10. Primul dintre ei a uimit de la primele urcări, fiind într-o luptă permanentă pentru victoria la Open.
După o luptă strânsă, Savloschi a reușit un remarcabil loc doi în clasamentul Open al etapei de viteză de la Rânca, aceeași clasare fruntașă reușind-o la categoria 2 destinată masinilor neacoperite (monoposturi). În luptă cu nume grele ale campionatului de viteză în coastă, maniera de pilotaj și monopostul pregătit sub directa supraveghere a lui Dragoș Savloschi și-au spus cuvântul.
În afara competițiilor, acesta nu poate sta departe de mașini și din pasiune pentru ele conduce un atelier de top pentru reparația și întreținerea cutiilor de viteză automate. Pregătirea mașinii de competiție în acest atelier este o dovadă în plus a calității materialului său de concurs pentru Campionatul Național de Viteză în Coastă.
În actualul sezon, el se anunță a fi un pilot cu pretenții pentru podiumul la Open. În dorința de a recupera neprezentarea din motive tehnice din etapa inaugurală, de la Râșnov, pilotul timișorean Alexandru Krepelka a venit hotărât la Rânca și după o luptă strânsă cu localnicul și totodată prietenul său Alexandru Andreoiu a reușit să câștige atât clasa 7A, cât și grupa 7.
Câștigând atât calificările de sâmbătă, cât și concursul de duminică, „veteranul” Krepelka a reușit să adune la ambele categorii câte 30 de puncte, maximum posibil la o etapă de viteză în coastă. Este o agoniseală importantă pentru a mai adăuga încă două titluri naționale la cele șapte câștigate din 2018 până în prezent.
„Adresăm mulțumiri Consiliului Judeţean Timiş şi partenerilor privaţi Dan Lazăr (Ducodan), Mirko Peroni (Rossini), Florin Diaconescu (OPR Asfalt), Lucian Perescu (Constructim), Girod – Semnalizare Rutieră, Marcel Petrea (Unicornul Car), Cristian Fedor (Cooglio-XGC), Remus Suiugan (Imperium), Horaţiu Haţegan (Ecorec-Tim), Călin Otescu (OTE Group), Leonard Hantig (LC Electric Plus), Mihai Ciama (Expert Petroleum Stations), Alexandru şi Mariana Pantiş (Oţel Service), Ştefan Dancs (Haytis Grup), Cristian Rus (RED Credit IFN), Kiki & Iri – materiale de construcţii, Pro Manucom – materiale de construcţii, Timburg – produse cosmetice, Proexib Instal, D Auto Xpert și Elmas Pagad (Dumitru Petrina)”, a declarat Alexandru Krepelka.